A RENDSZER. 



A madarak megkülönböztetése, rokonságuk szerint való tudományos 

 csoportosítása, áttekinthető osztályozásban: a UHulárlani rendszer. 



Mint minden állattani rendszer, ez is lehet meaterséges, mikor bizo- 

 nyos önkényesen választott jegyek — pl. a madaraknál a csőr alkotása stb. — 

 szerint csoportosítunk; vagy természetes, mikor a tényleg létező rokon- 

 ságból indulva, a külső és belső jegyek összességét, életmódot, szóval a 

 lehető legtöbb tényezőt tartva szem előtt, hasonlítjuk össze egymással 

 az alakokat. 



A természetrajzi rendszer megalapítója, Linné, még keresett, egyes 

 kiválasztott jegyek nyomán osztályozott. Utána azonban mindinkább 

 érezték az önként kínálkozó természetes rendszerezés szükségét és helyes- 

 ségét, de a nehézséget is, melylyel annak megalkotása jár. 



Az evoluczió elméletének térfoglalása és megszilárdulása — Darwin 

 korszakot alkotó működése — óta, a rendszerben is figyelemmel voltak 

 a leszármazásra, az alakok fejlődésére, a mi azután valóságos törzsfák 

 összealkotására vezetett. 



Ámde a rendszer és törzsfa nem lehet teljesen azonos. Mert előbbi- 

 nek keretében a szervezeteket különböztetjük s ennek révén megismer- 

 tetni törekszünk, míg az utóbbi már eleve feltételezi azok ismeretét, fej- 

 lődésök történetét, leszármazását. A rendszer tehát csak előkészítő kulcs 

 a törzsfa megértéséhez. Világos azonban, hogy a kettőnek összeegyez- 

 tetése, összhangba hozása az az eszményi czél, melyet a tudomány elénk 

 tűzött ; de világos az is, hogy ennek a czélnak elérése folytonos munkát 

 is jelent, a miből önkényt folyik, hogy a rendszer nmn lehet végleges, 

 változhatatlan. Ellenkezőleg, kell, hogy az idők folyamában ingadozzék, 

 megmásuljon, a szerint, a mint tudásunk bővül és a szervezetek rokon- 

 ságára vonatkozó fogalmaink tisztázódnak. 



Ezenkívül különböző szempontokból különféle csoportosítás is lehet- 

 séges (pl. életmód, tartózkodás stb. szerint), a mi szintén csak a mellett 

 szól. hogy végleges, egj^éle rendszer után hiába ábrándozunk. 



Chernél: Magyarország madarai. II. 



